સિવિલ હોસ્પીટલ માટે તુરખા રોડ ની જમીન ફાળવેલ હોય આ તુરખા રોડ ઉપર જિલ્લાના તાલુકા ગઢડા, બરવાળા અને રાણપુર ના લોકોને તુરખા રોડ ઉપર પહોચવા માટે શહેરના ટ્રાફિક માંથી પસાર થવુ પડે છે. અને રસ્તાઓ સાકડા છે તેમજ વચ્ચે રેલ્વેલાઈન હોવાથી ફાટકની સમસ્યા રહે છે. જ્યારે ભાવનગર રોડ ઉપર બનાવવામાં આવે તો જિલ્લાના ત્રણેય તાલુકામાંથી દર્દીને આવવા માટે એકપણ રેલ્વેફાટક નડતુ નથી તેમજ ટ્રાફીકની પણ સમસ્યા રહેતી નથી સરળતાથી પહોચી શકાય તેમ છે. આ સ્થળે શહેરમાંથી કોઈ પણ વ્યક્તિને આવવુ હોય તો રીક્ષા ખર્ચ પણ નજીવો થાય છે. માટે જિલ્લાના મોટાભાગના લોકો સ્થળ ફેરફાર ને યોગ્ય માની રહ્યા છે.